याज्ञवल्क्यस्मृतिः/प्रायश्चित्ताध्यायः/आशौचप्रकरणम्
<table>		
		
<td><p>		
	ऊनद्विवर्षं निखनेन्न कुर्यादुदकं ततः   ।आश्मशानादनुव्रज्य इतरो ज्ञातिभिर्वृतः   । । ३.१  । ।	</p>
<td><p>		
	यमसूक्तं तथा गाथा जपद्भिर्लौकिकाग्निना   ।स दग्धव्य उपेतश्चेदाहिताग्न्यावृतार्थवत् । । ३.२  । ।	</p>
<td><p>		
	सप्तमाद्दशमाद्वापि ज्ञातयोऽभ्युपयन्त्यपः   ।अप नः शोशुचदघं अनेन पितृदिङ्मुखाः   । । ३.३  । ।	</p>
<td><p>		
	एवं मातामहाचार्य प्रेतानां उदकक्रिया   ।कामोदकं सखिप्रत्ता स्वस्रीयश्वशुरर्त्विजाम्  । । ३.४  । ।	</p>
<td><p>		
	सकृत्प्रसिञ्चन्त्युदकं नामगोत्रेण वाग्यताः   ।न ब्रह्मचारिणः कुर्युरुदकं पतितास्तथा   । । ३.५  । ।	</p>
<td><p>		
	पाखण्ड्यनाश्रिताः स्तेना भर्तृघ्न्यः कामगादिकाः   ।सुराप्य आत्मत्यागिन्यो नाशौचोदकभाजनाः   । । ३.६  । ।	</p>
<td><p>		
	कृतोदकान्समुत्तीर्णान्मृदुशाद्वलसंस्थितान्  ।स्नातानपवदेयुस्तानितिहासैः पुरातनैः   । । ३.७  । ।	</p>
<td><p>		
	मानुष्ये कदलीस्तम्भ निःसारे सारमार्गणम्  ।करोति यः स सम्मूढो जलबुद्बुदसंनिभे   । । ३.८  । ।	</p>
<td><p>		
	पञ्चधा संभृतः कायो यदि पञ्चत्वं आगतः   ।कर्मभिः स्वशरीरोत्थैस्तत्र का परिदेवना   । । ३.९  । ।	</p>
<td><p>		
	गन्त्री वसुमती नाशं उदधिर्दैवतानि च   ।फेनप्रख्यः कथं नाशं मर्त्यलोको न यास्यति   । । ३.१०  । ।	</p>
<td><p>		
	श्लेष्माश्रु बान्धवैर्मुक्तं प्रेतो भुङ्क्ते यतोऽवशः   ।अतो न रोदितव्यं हि क्रियाः कार्याः स्वशक्तितः   । । ३.११  । ।	</p>
<td><p>		
	इति संश्रुत्य गच्छेयुर्गृहं बालपुरःसराः   ।विदश्य निम्बपत्राणि नियता द्वारि वेश्मनः   । । ३.१२  । ।	</p>
<td><p>		
	आचम्याग्न्यादि सलिलं गोमयं गौरसर्षपान्  ।प्रविशेयुः समालभ्य कृत्वाश्मनि पदं शनैः   । । ३.१३  । ।	</p>
<td><p>		
	प्रवेशनादिकं कर्म प्रेतसंस्पर्शिनां अपि   ।इच्छतां तत्क्षणाच्छुद्धिः परेषां स्नानसंयमान्  । । ३.१४  । ।	</p>
<td><p>		
	आचार्यपितृउपाध्यायान्निर्हृत्यापि व्रती व्रती   ।संकटान्नं च नाश्नीयान्न च तैः सह संवसेत् । । ३.१५  । ।	</p>
<td><p>		
	क्रीतलब्धाशना भूमौ स्वपेयुस्ते पृथक्क्षितौ   ।पिण्डयज्ञावृता देयं प्रेतायान्नं दिनत्रयम्  । । ३.१६  । ।	</p>
<td><p>		
	जलं एकाहं आकाशे स्थाप्यं क्षीरं च मृन्मये   ।वैतानाउपासनाः कार्याः क्रियाश्च श्रुतिचोदनात् । । ३.१७  । ।	</p>
<td><p>		
	त्रिरात्रं दशरात्रं वा शावं आशौचं इष्यते   ।ऊनद्विवर्ष उभयोः सूतकं मातुरेव हि   । । ३.१८  । ।	</p>
<td><p>		
	पित्रोस्तु सूतकं मातुस्तदसृग्दर्शनाद्ध्रुवम्  ।तदहर्न प्रदुष्येत पूर्वेषां जन्मकारणात् । । ३.१९  । ।	</p>
<td><p>		
	अन्तरा जन्ममरणे शेषाहोभिर्विशुध्यति   ।गर्भस्रावे मासतुल्या निशाः शुद्धेस्तु कारणम्  । । ३.२०  । ।	</p>
<td><p>		
	हतानां नृपगोविप्रैरन्वक्षं चात्मघातिनाम्  ।प्रोषिते कालशेषः स्यात्पूर्णे दत्त्वोदकं शुचिः   । । ३.२१  । ।	</p>
<td><p>		
	क्षत्रस्य द्वादशाहानि विशः पञ्चदशैव तु   ।त्रिंशद्दिनानि शूद्रस्य तदर्धं न्यायवर्तिनः   । । ३.२२  । ।	</p>
<td><p>		
	आदन्तजन्मनः सद्या अचूडान्नैशिकी स्मृता   ।त्रिरात्रं आव्रतादेशाद्दशरात्रं अतः परम्  । । ३.२३  । ।	</p>
<td><p>		
	अहस्त्वदत्तकन्यासु बालेषु च विशोधनम्  ।गुर्वन्तेवास्यनूचानं आतुलश्रोत्रियेषु च   । । ३.२४  । ।	</p>
<td><p>		
	अनौरसेषु पुत्रेषु भार्यास्वन्यगतासु च   ।निवासराजनि प्रेते तदहः शुद्धिकारणम्  । । ३.२५  । ।	</p>
<td><p>		
	ब्राह्मणेनानुगन्तव्यो न शूद्रो न द्विजः क्वचित् ।अनुगम्याम्भसि स्नात्वा स्पृष्ट्वाग्निं घृतभुक्शुचिः   । । ३.२६  । ।	</p>
<td><p>		
	महीपतीनां नाशौचं हतानां विद्युता तथा   ।गोब्राह्मणार्थं संग्रामे यस्य चेच्छति भूमिपः   । । ३.२७  । ।	</p>
<td><p>		
	ऋत्विजां दीक्षितानां च यज्ञियं कर्म कुर्वताम्  ।सत्रिव्रतिब्रह्मचारि दातृब्रह्मविदां तथा   । । ३.२८  । ।	</p>
<td><p>		
	दाने विवाहे यज्ञे च संग्रामे देशविप्लवे   ।आपद्यपि हि कष्टायां सद्यः शौचं विधीयते   । । ३.२९  । ।	</p>
<td><p>		
	उदक्याशुचिभिः स्नायात्संस्पृष्टस्तैरुपस्पृशेत् ।अब्लिङ्गानि जपेच्चैव गायत्रीं मनसा सकृत् । । ३.३०  । ।	</p>
<td><p>		
	कालोऽग्निः कर्म मृद्वायुर्मनो ज्ञानं तपो जलम्  ।पश्चात्तापो निराहारः सर्वेऽमी शुद्धिहेतवः   । । ३.३१  । ।	</p>
<td><p>		
	अकार्यकारिणां दानं वेगो नद्याश्च शुद्धिकृत् ।शोध्यस्य मृच्च तोयं च संन्यासो वै द्विजन्मनाम्  । । ३.३२  । ।	</p>
<td><p>		
	तपो वेदविदां क्षान्तिर्विदुषां वर्ष्मणो जलम्  ।जपः प्रच्छन्नपानानां मनसः सत्यं उच्यते   । । ३.३३  । ।	</p>
<td><p>		
	भूतात्मनस्तपोविद्ये बुद्धेर्ज्ञानं विशोधनम्  ।क्षेत्रज्ञस्येश्वरज्ञानाद्विशुद्धिः परमा मता   । । ३.३४  । ।	</p>
</table>